Document ID: 31986L0415

ΟΔΗΓΙΑ ΤΟΥ ΣΥΜΒΟΥΛΙΟΥ
της 24ης Ιουλίου 1986
σχετικά με την εγκατάσταση, τοποθέτηση, λειτουργία και αναγνώριση των οργάνων χειρισμού των γεωργικών και δασικών ελκυστήρων με τροχούς
(86/415/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,
την πρόταση της Επιτροπής,
τη γνώμη του Ευρωπαϊκού Κοινοβουλίου^(1),
τη γνώμη της Οικονομικής και Κοινωνικής Επιτροπής^(2),
Εκτιμώντας:
ότι οι τεχνικές προδιαγραφές τις οποίες πρέπει να πληρούν οι τροχοφόροι γεωργικοί ή δασικοί ελκυστήρες δυνάμει των εθνικών νομοθεσιών αφορούν, μεταξύ άλλων, την εγκατάσταση, τοποθέτηση, λειτουργία και αναγνώριση των οργάνων χειρισμού
ότι οι προδιαγραφές αυτές διαφέρουν από το ένα κράτος μέλος στο άλλο ότι προκύπτει λοιπόν η ανάγκη να θεσπιστούν οι ίδιες προδιαγραφές από όλα τα κράτη μέλη, είτε ως συμπλήρωμα είτε σε αντικατάσταση των σημερινών ρυθμίσεών τους, με σκοπό ιδίως να καταστεί δυνατή η εφαρμογή, για κάθε τύπο ελκυστήρα, της διαδικασίας έγκρισης ΕΟΚ που αποτελεί το αντικείμενο της οδηγίας 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των κρατών μελών των αναφερομένων στην έγκριση των τροχοφόρων γεωργικών ή δασικών ελκυστήρων^(3), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας
ότι η εναρμόνιση αυτών των προδιαγραφών είναι καταφανής παράγοντας ασφαλείας και επιτρέπει, σε ό,τι αφορά την τοποθέτηση και το συμβολισμό των οργάνων χειρισμού, την επίλυση του προβλήματος που προκύπτει εξαιτίας των εγγραφών στις διάφορες γλώσσες
ότι η προσέγγιση των νομοθεσιών των κρατών μελών που αφορούν τους τροχοφόρους γεωργικούς ή δασικούς ελκυ-
(1) ΕΕ αριθ. C 172 της 13.^7.^1981, σ. 108.
(2) ΕΕ αριθ. C 189 της 30.^7.^1981, σ. 15.
(3) ΕΕ αριθ. L 84 της 28.^3.^1974, σ. 10.
στήρες συνεπάγεται την αμοιβαία αναγνώριση από τα κράτη μέλη των ελέγχων που πραγματοποιεί το καθένα από αυτά με βάση τις κοινές προδιαγραφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Ως γεωργικός ή δασικός ελκυστήρας νοείται κάθε τροχοφόρο ή ερπυστριοφόρο όχημα με κινητήρα, με δύο τουλάχιστον άξονες, του οποίου η λειτουργία στηρίζεται κατά βάση στην ισχύ έλξεώς του και το οποίο έχει ειδικά σχεδιαστεί να σύρει, να ωθεί, να μεταφέρει ή να ενεργοποιεί ορισμένα εργαλεία, μηχανές ή ρυμουλκούμενα που προορίζονται για γεωργική ή δασική χρήση. Το όχημα αυτό είναι δυνατό να έχει διαρρυθμιστεί κατάλληλα για να μεταφέρει φορτία ή συνοδούς.
2. Η παρούσα οδηγία εφαρμόζεται μόνο στους ελκυστήρες που ορίζονται στην παράγραφο 1, οι οποίοι στηρίζονται σε ελαστικά και έχουν τουλάχιστον δύο άξονες και μέγιστη εκ κατασκευής ταχύτητα μεταξύ 6 και 30 χιλιόμετρων την ώρα.
Άρθρο 2
Τα κράτη μέλη δεν μπορούν να αρνούνται τη χορήγηση της έγκρισης ΕΟΚ ή της εθνικής έγκρισης σε ελκυστήρα, ούτε να αρνούνται ή να απαγορεύουν την πώληση, τη χορήγηση άδειας κυκλοφορίας, τη θέση σε κυκλοφορία ή τη χρησιμοποίηση ελκυστήρα επικαλούμενα λόγους που αφορούν την εγκατάσταση, τοποθέτηση, λειτουργία και αναγνώριση των οργάνων χειρισμού εφόσον ανταποκρίνονται στις προδιαγραφές των παραρτημάτων Ι, ΙΙ, ΙΙΙ και IV.
Άρθρο 3
Η παρούσα οδηγία δεν θίγει τη δυνατότητα των κρατών μελών να επιτάσσουν -τηρώντας τη συνθήκη- τις απαιτήσεις που κρίνουν αναγκαίες για την εξασφάλιση της προστασίας των εργαζομένων κατά τη χρησιμοποίηση των εν λόγω
ελκυστήρων, εφόσον αυτό δεν συνεπάγεται μετατροπές των ελκυστήρων σε σχέση με τις προδιαγραφές της παρούσας οδηγίας.
Άρθρο 4
Οι τροποποιήσεις που καθίστανται αναγκαίες για να προσαρμόζονται στην τεχνική πρόοδο οι προδιαγραφές των παραρτημάτων, θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 74/150/ΕΟΚ.
Άρθρο 5
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, το αργότερο την 1η Οκτωβρίου 1987. Πληροφορούν αμέσως την Επιτροπή σχετικά.
2. Τα κράτη μέλη μεριμνούν να ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.
Άρθρο 6
Η παρούσα οδηγία απευθύνεται στα κράτη μέλη.
Βρυξέλλες, 24 Ιουλίου 1986.

Labels: 7
8
3
6
15